གཞན་ཡང་གནས་ཚུལ་རྫབ་ཆེན་ཞིག་ལ།ལོ་བཞི་ལྔ་ཙམ་གྱི་སྔོན་ནས་བཟུང་རྒྱ་གཞུང་གིས་སྡེ་དགེ་དཔོན་པོ་སྟོད་ཀྱི་ཕྱོགས་ནས་འབབ་བཞིན་པའི་འབྲི་ཆུ་ལ་ཆུ་བཀག་བརྒྱབ་སྟེ།རྒྱ་ནག་རྒྱལ་ཡོངས་ལ་འགྱེད་ཐུབ་པའི་གློག་ཁང་ཆེན་པོ་ཞིག་བཟོ་འཆར་ཐོགས་གནས་མང་ཚོགས་ས་གནས་གཞན་དུ་གནས་སྤོ་དགོས་པའི་བཙན་བཀའ་དངོས་སུ་བསྒྲགས་འདུག་ལ།གལ་སྲིད་ལས་གཞི་དེ་དངོས་སུ་ལག་བསྟར་བྱས་ཚེ།དབོན་པོ་སྟོད་འབྲི་ཆུ་ཤར་བརྒྱུད་དུ་ཤང་གཅིག་གི་གྲོང་ཚོ་བཅུ་བཞི་ལྷག་ཅིག་ཡོད་པ་དང་།ནུབ་བརྒྱུད་དུ་ས་ཁུལ་གཅིག་གི་གྲོང་ཚོ་བཅོ་ལྔ་ཡན་མན་ཞིག་ཡོད་པ་རེད།མདོར་ན་ས་ཕྱོགས་འདིར་གྲོང་ཚོ་སུམ་ཅུ་ཙམ་དང་།དགོན་སྡེ་དྲུག་བདུན་ཙམ་ཡོད་པ་རེད།དེས་མ་ཚད་འབྲི་ཆུ་དེ་བཀག་ཡོང་དུས།རང་ཤུགས་ཀྱིས་འབྲི་ཆུ་གྱེན་ལྡོག་གི་ཐོག་ནས་སྡེ་དགེ་ལྡན་ཁོག་དང་།དེ་ནས་ཡར་སྐྱེ་རྒུའི་ཕྱོགས་ལའང་གནོད་སྐྱོན་ཐེབས་སྲིད་པ་རེད།